АҞӘА, цәыббра 14 - Sputnik. Краснодартәи аҳазалхыҩцәа мышқәак рыла Польшеи Австриеи рҟынтәи 200 тонна рҟынӡа аидара ашәҟәы иҭаргалеит. Абри атәы аанацҳауеит Краснодартәи аҳазалхырҭа Шәачатәи апресс-маҵзура.
"Сынтәа атранспорттә хархәагақәа есыҽны иаауиет. Аҳазалхырҭатә ҭыԥ арежим ццак ала аус ауеит. Иахәҭоу аҳазалхратә операциақәа зегьы аамҭа кьаҿла имҩаԥыргоит", - ҳәа аҳәоит адырраҭараҿы.
Иахьазы аҳазалхратә операциақәа рхысразы 43 рзаҳал аус рыдулоуп. Арахь иаҵанакуеит еибырҭо-еимырхуа апавильонқәа, архьшәашәагатә хархәагақәа, аболидқәа рзы ахәҭақәа.
Иара убасгьы аҳазалхартә гәаҭара иахыжьуп аиԥхныҩлага машьынақәа ремонт аҟаҵагақәа, абылтәы, аматортә хәша. Ари амчыбжь азы аҽа жәа-машьынак аараны иҟоуп "Формула - 1" азы.
Цәыббра 15 инаркны аҳаирла Британиа дуи Италиеи рҟынтәи аидарақәа аарышьҭуа иалагоит. Зынӡа ирзыԥшуп аидарамҩангага ҳаирпланқәа жәба. Аҳаиреидара акапан зынӡа 700 тонн рҟынӡа инаӡоит.
Цәыббра 20 ашьҭахь иазыԥхьагәаҭоуп ахәаԥшыҩцәа, "Формула - 1" аусуцәа, аспортсменцәа, Аинформациатә маҵзурақәа рхаҭарнакцәа рзы иҷыдоу аҳаирпланқәа раара.